Document ID: 31976R2300

31976R2300
L 260/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2300/76 AL CONSILIULUI
din 20 septembrie 1976
privind încheierea Acordului-cadru de cooperare comercială și economică dintre Comunitățile Europene și Canada
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 235,
având în vedere propunerea Comisiei,
având în vedere avizul Parlamentului European (1),
întrucât se consideră a fi necesară încheierea de către Comunitatea Economică Europeană a Acordului-cadru de cooperare comercială și economică dintre Comunitățile Europene și Canada, semnat la Ottawa la 6 iulie 1976, pentru îndeplinirea obiectivelor Comunității în domeniul relațiilor economice externe; întrucât anumite forme de cooperare economică prevăzute de acord depășesc competențele de acțiune specificate în domeniul politicii comerciale comune,
ADOPTĂ PREZENTUL REGULAMENT:
Articolul 1
Acordul-cadru de cooperare comercială și economică dintre Comunitățile Europene și Canada se încheie în numele Comunității Economice Europene.
Textul acordului se anexează la prezentul regulament.
Articolul 2
În temeiul articolului VIII din acord, Președintele Consiliului prezintă o notificare cu privire la îndeplinirea procedurilor necesare pentru intrarea în vigoare a acordului (2) în ceea ce privește Comunitatea Economică Europeană.
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 septembrie 1976.

Labels: 18
15
5